Franco Micalizzi

Franco Micalizzi (s. 21. joulukuuta 1939 Rooma, Italia) on italialainen elokuvamusiikin säveltäjä. Hänet tunnetaan italialaisten poliisielokuvien kuten Italia a mano armata (1976), Napoli violenta (1976), Roma a mano armata (1976) sekä La banda del gobbo (1978) säveltäjänä. Hän työskenteli useimmin elokuvaohjaajien- ja käsikirjoittajien Umberto Lenzin, Ferdando Di Leon ja Marino Girolamin kanssa.

Micalizzi sai suosiota elokuvan Nimeni on Trinity – paholaisen oikea käsi (1970) ääniraidan säveltämisen jälkeen. Vuosina 1978–1979 hän oli Corrado Mantonin juontaman Domenica in -televisiosarjan musiikillisena johtajana. 1980-luvun alkupuolella hän perusti The Micalizzi Family -nimisen yhtyeen, jossa on myös hänen poikansa Christian. Tämän jälkeen hän siirtyi työskentelemään Bud Spencerin ja Terence Hillin kanssa poliisikomediaelokuvia, kuten Antaa heittää (Nati con la camicia, 1983) ja Turpiin vaan ja tuplaten (Non c’è due senza quattro, 1984). Vuonna 2003 Micalizzi valittiin SIAE:n ohjaajaksi.

Yksi Micalizzin menestyneimmistä töistä oli elokuvan L’ultima neve di primavera (1973) ääniraita, jota pidetään yhtenä Italian elokuvahistorian koskettavimmista musiikeista.

Lähteet 

Italialaiset elokuvasäveltäjät
Vuonna 1939 syntyneet
Elävät henkilöt